text: প্রকাশিত : ২৩:২৬ ১৩ আগস্ট ২০২০
  করোনাভাইরাসের অযুহাতে সীতাকুণ্ডসহ সারাদেশে গণপরিবহণে ভাড়া বৃদ্ধি প্রত্যাহার, স্বাস্থ্য সুরক্ষা না মানা, যাত্রী সাধারণের হয়রানিসহ শৃঙ্খলা ফিরিয়ে আনার দাবীতে বাংলাদেশ যাত্রী কল্যাণ সমিতি সীতাকুণ্ড উপজেলা শাখার আয়োজনে মানববন্ধন অনুষ্ঠিত হয়েছে। গতকাল ঢাকা-চট্টগ্রাম মহাসড়কের পৌর সদরে সকাল ১০টা থেকে বেলা ১১টা পর্যন্ত মানববন্ধন অনুষ্ঠিত হয়।
  বাংলাদেশ যাত্রী কল্যাণ সমিতি সীতাকুণ্ড শাখার আহ্বায়ক মুক্তিযোদ্ধা আবুল কাসেম মো. ওয়াহিদীর সভাপতিত্বে এবং সাংবাদিক জাহাঙ্গীর আলম বিএসসি'র সঞ্চালনায় অনুষ্ঠিত উক্ত মানববন্ধনে প্রধান অতিথি হিসেবে বক্তব্য রাখেন,চট্টগ্রাম জেলা পরিষদের সদস্য আলহাজ্ব আ.ম.ম দিলসাদ। সকাল থেকে প্রচন্ড বৃষ্টি উপেক্ষা করে বিভিন্ন সামাজিক সংগঠনের ব্যানারে শত শত মানুষ মানববন্ধনে অংশ নেয়।
  এসময় বক্তব্য রাখেন সীতাকুণ্ড উপজেলা স্কাউট কমিশনার জাহাঙ্গীর আলম ভুঁইয়া, সীতাকুণ্ড দোকান মালিক সমিতির সাবেক সভাপতি নাছির উদ্দীন ভুঁইয়া,একেএম মসিউদ্দৌলা, পৌর কাউন্সিলর দিদারুল আলম এ্যাপেলো,সীতাকুণ্ড প্রেসক্লাবের সহ-সাধারণ সম্পাদক ও শৈলীর প্রধান নাছির উদ্দীন অনিক, সীতাকুণ্ড সাংবাদিক খায়রুল ইসলাম,বাংলাদেশ যাত্রী কল্যাণ সমিতি সীতাকুণ্ড উপজেলা শাখার সদস্য সচিব লায়ন ইঞ্জিনিয়ার কামরুদ্দোজা, পৌরসদর ব্যবসায়ী দোকান মালিক সমিতির নির্বাচন পরিচালনা কমিটির সদস্য সচিব রনজিৎ কুমার সাহা,
  সাবেক সহ সভাপতি খোরশেদ আলম, সীতাকুণ্ড নির্মাণ শ্রমিক ইউনিয়ন এর সভাপতি আবুল কালাম আজাদসহ বিভিন্ন সামাজিক সংগঠনের নেতৃবৃন্দ।